Стефан Фурнаджиев
През тръните…

chitanka.info

През тръните. През камънаците.

И в равното:

от Гюргево до Карлово.

През Балкана.

В Къкрина.

И в София —

безгробищница българска…

Необятна.

И звездите не знаят къде е.

Не е под зидове.

Нито под камък.

Нито е долу, нито е горе.

Някъде в небето…

В сърцата ни.

В Отечеството под иго,

за гроб

свободно място

няма…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.